《惠昭皇太子挽歌词二首》
唐代·权德舆

前星落庆霄，薤露逐晨飙。宫仗黄麾出，仙游紫府遥。

空嗟凤吹黄，无复鸡鸣朝。今夜西园月，重轮更寂寥。

东朝闻楚挽，羽翿依稀转。天归京兆新，日与长安远。

兰芳落故殿，桂影销空苑。骑吹咽不前，风悲九旗卷。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。